
TEHNISKĀ SPECIFIKĀCIJA
Ēdināšanas pakalpojuma sniegšanai Talsu pamatskolā

1. Iepirkuma priekšmets – ēdināšanas pakalpojuma sniegšana Talsu pamatskolā (turpmāk – Iestāde) Iestādes 1. - 9. klašu izglītojamiem – pusdienas.
2. Ēdināšanas pakalpojuma organizēšana
2.1. Izpildītājam jānodrošina kvalitatīva ēdināšanas pakalpojuma sniegšana mācību gada laikā: pusdienu gatavošana un ēdienu izdale, vairākkārtīgi lietojamie trauki un galda piederumi ēdienu pasniegšanai, ēdienu izsniegšanas procesa organizēšana un sadalīšana porcijās ēdienu izdales līnijā, tai skaitā trauku mazgāšana, higiēnas prasību ievērošana Talsu pamatskolas izglītojamiem un 16 darbiniekiem.
2.2. Izglītojamo skaits izglītības iestādē: 255.
2.3. Ēdienu gatavošana un izdale jānodrošina Talsu pamatskolas telpās, kuras adrese ir Gaismas iela 1, Talsi, Talsu novads.
2.4. Ēdināšana jānodrošina Iestādes izglītojamiem, kuru kopējais skaits ir 255, tai skaitā:
	Pakalpojuma veids
	Izglītojamo skaits
1. – 4. klasē
	*Izglītojamo skaits
5. – 9. klasē
	Kopējais izglītojamo  skaits

	Pusdienas
	112
	*143
	255


* Samaksu veic paši, naudas iekasēšanu veic pats Izpildītājs, maksātājam izsniedzot pretī darījumu apliecinošu dokumentu.
2.5. Līguma apjomā tiks ieskaitīti ēdināšanas pakalpojumi 1. - 4. klašu skolēniem, pārējiem jānodrošina izvēles ēdienkarte.
2.6. Iestāde sniedz provizorisko izglītojamo skaitu, bet nenodrošina konstantu izglītojamo skaitu visa līguma izpildes laikā. Ēdināšanas pakalpojuma apjoms var mainīties, ņemot vērā šādus apstākļus:
2.6.1. klašu piepildījumu;
2.6.2. izglītojamo brīvdienas, ekskursijas, sporta dienas, u.tml.;
2.6.3. Iestādes slēgšanu darbinieku atvaļinājuma, brīvlaiku un svētku dienās, valstī izsludinātajās papildu brīvdienās, attālinātā mācību procesa gadījumā, izglītojamo skaita maiņas dēļ;
2.6.4. ēdināšanas pakalpojuma apjoms (izglītojamo skaits, kuriem jānodrošina ēdināšana) tiek precizēts katru darba dienu līdz plkst. 9.00.
3. Prasības ēdienam un ēdienkartei, ēdiena gatavošanā izmantojamajiem produktiem:
3.1. Ēdiens tiek gatavots uz vietas Talsu pamatskolas telpās;
3.2. Ēdieni jāgatavo no dažādām pārtikas grupām: dzīvnieku un putnu gaļa, zivis, dārzeņi, zaļumi, augļi, putraimi, maize, makaroni, piena produkti, augļi un ogas  u.c., izmantojot pēc iespējas plašāku produktu klāstu ar attiecīgu kaloritāti. Nedrīkst izmantot treknu gaļu, desas, cīsiņus, kečupu, majonēzi saskaņā ar Ministru kabineta 2012. gada 13. marta noteikumiem Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem” (turpmāk – MK noteikumi Nr.172). Nedrīkst ēdiena gatavošanai eļļu lietot atkārtoti. Gaļa (arī vistas gaļa) saņemšanas brīdī nedrīkst būt maltā veidā;
3.3. Ēdienam jābūt atbilstošai temperatūrai:
3.4. Ēdienam jābūt atbilstošai temperatūrai:
3.4.1. siltiem ēdieniem – temperatūra ne zemāka par +65 grādiem C;
3.4.2. aukstiem ēdieniem pasniegšanas temperatūra – ne augstāka pa +12 grādiem C;
3.4.3. pārējiem ēdieniem – atbilstoši organoleptiskajiem rādītājiem (garša, smarža, izskats).
3.5. Pusdienās tiek nodrošināts siltais ēdiens (sastāvdaļām un kalorijām visbagātākais).
3.6. Katras nedēļas ēdienkarte jāsaskaņo ar skolas medicīnas māsu un direktori.
3.7. Izglītojamiem dodoties ekskursijās vai citos izbraukumos, jānodrošina ar līdzi ņemšanai sagatavotu un iesaiņotu ēdienu, kas atbilst dienas enerģētiskās vērtības un uzturvielu normām atbilstoši MK noteikumi Nr.172;
3.8. Izpildītājam jānodrošina ēdināšana (speciāla ēdienkarte) izglītojamiem ar ārstniecības personas noteiktu diagnozi (piemēram, celiakija, cukura diabēts, pārtikas alerģija vai cita nepanesība), kuras dēļ ir nepieciešama uztura korekcija atbilstoši ārstniecības personas rakstiskiem norādījumiem.
3.9. Izpildītājam jānodrošina veģetāra ēdienkarte izglītojamam, ja iesniegts bērna likumiskā pārstāvja iesniegums.
3.10. Nepieciešamos produktus ēdiena pagatavošanai nodrošina Izpildītājs. Ēdienu gatavo Iestādes telpās atbilstoši pārtikas apriti regulējošo normatīvo aktu prasībām, izmantojot Izpildītāja un Pasūtītāja iekārtas un aprīkojumu. Iestāde nodod Izpildītājam nomas lietošanā ēdināšanas bloka  telpas saskaņā ar nodošanas un pieņemšanas aktu.
3.11. Visu iepirkuma līguma darbības laiku produkti jāpiegādā no ražotāja vai piegādātāja, kas norādīts piedāvājumā. Produktiem, kurus Izpildītājs norādījis savā piedāvājumā Pārtikas produktu sarakstā kā atbilstošus NPKS (Nacionālās pārtikas kvalitātes shēmas), BL (bioloģiskās lauksaimniecības) vai LPIA (Lauksaimniecības produktu integrētās audzēšanas) prasībām, ievērojot sezonalitāti, jāiekļauj ēdienkartēs un jāizmanto ēdināšanas pakalpojuma nodrošināšanā 100 % (simts procentu) apmērā atbilstoši Izpildītāja piedāvājumā norādītajam. Izpildītājam ēdināšanas pakalpojuma sniegšanā pēc iespējas jāizmanto augstas kvalitātes pārtikas produkti.
3.12. Ja objektīvu, no Izpildītāja neatkarīgu iemeslu dēl, BL, NPKS, LPIA produktu klāstā nepieciešamas izmaiņas, tās jāsaskaņo ar Iestādi, aizstājot Pārtikas produktu sarakstā norādīto produktu ar līdzvērtīgu produktu, kas atbilst BL, NPKS, LPIA prasībām.
3.13. Ēdienkartēs norādīto ēdienu gatavošanā jādod priekšroka svaigiem un sezonāliem pārtikas produktiem, ņemot vērā augļu un dārzeņu pieejamību tirgū un atbilstoši Zemkopības ministrijas izstrādātajam vietējo augļu un dārzeņu pieejamības kalendāram, kas publicēts Iepirkumu uzraudzības biroja tīmekļvietnē.
3.14. Produktus, ko Izpildītājs ir paredzējis piegādāt videi draudzīgā veidā (lai samazinātu vides piesārņojumu ar autotransporta izplūdes gāzēm un ceļa infrastruktūras slodzi) un kas ir norādīts Izpildītāja piedāvājumā, visā līguma izpildes laikā preču iepakojumam jābūt videi draudzīgam, lai samazinātu dabas piesārņojumu.
3.15. Ieteicams pirkt produktus lielākā iepakojumā vai tādā iepakojumā, kas ir videi draudzīgs, vai kura lielākā daļa ir otrreizēji pārstrādājami, vai produkta piegādātājs to pieņem atkārtotai izmantošanai.
3.16. Ēdienu pagatavošana un izdale jānodrošina atbilstoši Latvijas Republikas normatīvajos aktos noteiktajām sanitārajām, higiēnas un citas pārtikas produktu kvalitāti un ēdināšanas pakalpojuma sniegšanu regulējošām prasībām.
3.17. Ēdieniem jābūt pagatavotiem pakalpojuma sniegšanas dienā no dabīgiem pārtikas produktiem, ievērojot normatīvajos aktos noteiktās prasības produktu uzglabāšanai, marķējumam un realizācijai. Ēdienkarte jāmaina atbilstoši sezonai, atbilstoši Tehniskā specifikācijā noteiktajām prasībām, nepieciešamības gadījumā izmaiņas saskaņojot ar Iestādi.
3.18. Izglītojamo ēdināšana tiek organizēta saskaņā ar Izpildītāja izstrādātajām un Iestādes atbildīgās personas saskaņotajām ēdienkartēm, pamatojoties uz Izpildītāja izstrādāto tehnoloģisko dokumentāciju. Izpildītājam ir jānodrošina, lai ēdienkartē iekļauto ēdienu uzturvērtība un enerģētiskā vērtība atbilstu normatīvo aktu prasībām un veselīga uztura principiem. Piedāvājumā iepirkumam iesniegtās ēdienkartes Izpildītājam ir saistošas līguma izpildē attiecīgajā sezonā.
3.19. Izpildītājam ēdināšanas pakalpojuma nodrošināšanas laikā nodrošināt dalību Latvijas Republikas un Eiropas Savienības atbalsta programmā „Skolas auglis” augļu, dārzeņu izdalei izglītojamiem un Latvijas Republikas un Eiropas Savienības atbalsta programmā “Skolas piens” piena izdalei izglītojamajiem.
3.20. Atbilstoši Veselības ministrijas skaidrojumam gadījumā, ja atbalsta programmas ”Piens un augļi skolai” ietvaros piens, augļi vai dārzeņi izglītojamiem tiek piedāvāti kopā ar pusdienām, tad to daudzumu ieskaita kopējā attiecīgo produktu daudzumā, kas ir noteikts MK noteikumu Nr. 172 2. pielikuma 7. punktā. Šādos gadījumos atbalsta programmas ietvaros nodrošinātā piena, augļu un dārzeņu uzturvērtība un enerģētiskā vērtība tiek ieskaitīta kompleksās ēdienkartes kopējā enerģētiskajā vērtībā un uzturvielu daudzumā. Talsu pamatskolas izglītojamo atbalsta programmas “Piens un augļi skolai” produkti tiek izdalīti ārpus pusdienu ēdienreizes, tāpēc šo produktu daudzumi, uzturvērtība un enerģētiskā vērtība ēdienkartēs nav jāiekļauj.
3.21. Izpildītājs ir atbildīgs par produktu piegādi un realizāciju. Iestādes medicīnas māsa kontrolē pagatavotā ēdiena kvalitāti. Strīdu gadījumā par pagatavoto ēdienu kvalitāti, kā arī to neatbilstību tehnoloģiskajai dokumentācijai, ēdienkartē izmantojamo produktu neatbilstību Iepirkuma nolikuma prasībām, tiek izveidota komisija, kuras sastāvā ir abu pušu pārstāvji, kuri ir tiesīgi parakstīt sastādīto aktu par konstatētajiem pārkāpumiem. Ja Izpildītāja pārstāvis atsakās piedalīties komisijas darbā vai atsakās parakstīt aktu, tad Iestāde vienpusēji sastāda aktu un par to rakstiski 3 (trīs) darba dienu laikā informē Izpildītāju.
4. Izpildītāja pienākumi:
4.1. Izpildītājam jānodrošina:
4.1.1. ēdināšanas pakalpojums ar kvalitatīviem produktiem un izejvielām, par ko tiek uzrādīti pamatojoši dokumenti;
4.1.2. pārtikas aprites noteiktās higiēnas prasības saskaņa ar normatīvajiem aktiem, Pārtikas un veterinārā dienesta prasību izpilde;
4.1.3. 5 % (piecu procentu) ēdiena rezerve, lai realizētu kopējo ēdināšanas sistēmu (pie ēdienu gatavošanas jāparedz dažas liekas porcijas un pārtikas produktu daudzumi);
4.1.4. pamatlīdzekļu un inventāra lietošana atbilstoši to ekspluatācijas noteikumiem;
4.1.5. ēdamzālē trauku novākšana un galdu uzkopšana starp ēdienreizēm. 
4.1.6. virtuves bloka un to iekārtu uzkopšana atbilstoši normatīvo aktu prasībām;
4.1.7. nomā nodoto telpu deratizāciju vai dezinfekciju atbilstoši normatīvo aktu prasībām;
4.1.8. ēdināšanas pakalpojuma sniegšanā nodarbināto darbinieku darba drošība, instruktāžu veikšana, kvalifikācijas paaugstināšana, veselības pārbaudes un rakstisku informāciju no Iekšlietu ministrijas Informācijas centra Sodu reģistra, ka šīs personas atbilst Bērnu tiesību aizsardzības likumā noteiktajiem ierobežojumiem strādāt par darbinieku izglītības iestādē (jāpievieno līgumam);
4.1.9. pakalpojuma sniegšanai visi nepieciešamie trauki un tehniskais aprīkojums saskaņā ar virtuves traukiem izvirzītajām prasībām, tai skaitā programmas “Piens un augļi skolai” realizēšanai;
4.1.10. normatīvajos aktos noteiktās sanitārās un higiēniskās prasības izglītojamo ēdināšanai izglītības iestādēs, izstrādājot un ieviešot paškontroles sistēmu, kuras galvenais uzdevums ir īstenot uzņēmumā tādas darbības, kas nodrošina patērētāju veselībai, dzīvībai un videi nekaitīgu un derīgu pārtikas produktu ražošanu un izplatīšanu.
4.2. Izpildītājam jāiesniedz apliecinājums, ka ēdināšanas pakalpojuma sniegšanas nodrošināšanai izglītības iestādē tiks nodarbinātas tikai tādas personas, uz kurām neattiecas Bērnu tiesību aizsardzības likuma 72. panta piektajā daļā noteiktie ierobežojumi strādāt izglītības iestādē.
4.3. Izpildītājs nodrošina higiēnas, elektrodrošības un ugunsdrošības prasību izpildi lietošanā nodotajās telpās atbilstoši normatīvajos aktos noteiktajām prasībām.
4.4. Izpildītājs apņemas par saviem līdzekļiem nodrošināt pakalpojuma sniegšanai nepieciešamos traukus un galda piederumus, kas ir atkārtoti izmantojami, kā arī to mazgāšanu ar videi draudzīgiem, fosfātus un sintētiskās krāsvielas nesaturošiem mazgāšanas līdzekļiem.
4.5. Izpildītājam ēdināšanas pakalpojuma nodrošināšanai jāizmanto ēdiena uzglabāšanai energoefektīvas un ūdens taupīšanas iespējām atbilstošas iekārtas. Ledusskapji, vitrīnas un saldētavas nedrīkst saturēt ozona slāni noārdošas vielas.
4.6. Izpildītājam jāuzstāda sev piederošās iekārtas ēdināšanas pakalpojuma sniegšanai.
5. Normatīvie akti, kuru prasības un ieteikumi jāievēro, sniedzot sabiedriskās ēdināšanas pakalpojumus, t.sk., sagatavojot kompleksās ēdienkartes visām vecuma grupām:
5.1. Eiropas Parlamenta un Padomes Regula (EK) Nr. 852/2004 (2004. gada 29. aprīlis) par pārtikas produktu higiēnu;
5.2. Eiropas Parlamenta un Padomes Regula (EK) Nr. 1333/2008 (2008. gada 16.  decembris) par pārtikas piedevām;
5.3. Eiropas Parlamenta un Padomes Regula (EK) Nr. 1169/2011 (2011. gada 25. oktobris) par pārtikas produktu informācijas sniegšanu patērētājiem; 
5.4. Pārtikas aprites uzraudzības likums;
5.5. Bērnu tiesību aizsardzības likums;
5.6. Ministru kabineta 2012. gada 13. marta noteikumi Nr. 172 “Noteikumi par uztura normām izglītības iestāžu izglītojamiem, sociālās aprūpes un sociālās rehabilitācijas institūciju klientiem un ārstniecības iestāžu pacientiem”;
5.7. Ministru kabineta 2019. gada 10. decembra noteikumi Nr. 614 “Kārtība, kādā aprēķina, piešķir un izlieto valsts budžetā paredzētos līdzekļus izglītojamo ēdināšanai”;
5.8. Ministru kabineta 2002. gada 27. decembra noteikumi Nr. 610 “Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības un profesionālās pamatizglītības, arodizglītības vai profesionālās vidējās izglītības programmas”;
5.9. Ministru kabineta 2015. gada 29. septembra noteikumi Nr. 545 “Pārtikas apritē nodarbināto personu apmācības kārtība pārtikas higiēnas jomā”;
5.10. Ministra kabineta 2014. gada 12. augusta noteikumi Nr. 461 “Prasības pārtikas kvalitātes shēmām, to ieviešanas, darbības, uzraudzības un kontroles kārtība”;
5.11. Ministru kabineta 2009. gada 15. septembra noteikumi Nr. 1056 “Lauksaimniecības produktu integrētās audzēšanas, uzglabāšanas un marķēšanas prasības un kontroles kārtība”;
5.12. Ministru kabineta 2009. gada 26. maija noteikumi Nr. 485 “Bioloģiskās lauksaimniecības uzraudzības un kontroles kārtība”;
5.13. Ministru kabineta 2011. gada 12. jūlija noteikumi Nr. 563 “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm”;
5.14. Talsu novada domes saistošie noteikumi;
5.15. Citi pārtikas apriti regulējošie normatīvie dokumenti.
6. Iestāde nodos nomas lietošanai Izpildītājam (pakalpojuma sniedzējam) sekojošo:
6.1. Iestāde ēdiena pagatavošanai un pasniegšanai saskaņā ar telpu nomas līgumu nodod Izpildītāja nomā virtuvi ar palīgtelpu un ēdamzāli ar kopējo platību 102,9 m2 (nomā nodotās telpas iezīmētas Pielikumā pievienotajā iznomāto Telpu plānā), kā arī tajās esošās iekārtas, kas uzskaitītas 7.1. punktā. Skolas virtuves ēdamzāli ar galdiem un soliem aprīko Iestāde.
6.2. Izpildītājs pēc Iestādes piestādītā rēķina maksā par nomā pieņemtajām telpām un tajās esošajām iekārtām 896,26 EUR (tai skaitā PVN) par katru mēnesi (Pamatojoties uz Talsu  novada pašvaldības izpilddirektora 23.05.2024. izpilddirektora lēmumu Nr. TNPCP/24/4-37/12).
6.3. Izpildītājam jāapmaksā komunālie pakalpojumi saskaņā ar izrakstītajiem rēķiniem, kuri sastādīti, pamatojoties uz kontrolskaitītāju rādījumiem (aukstais, karstais ūdens, kanalizācija un elektroenerģija), līdz katra mēneša 15. (piecpadsmitajam) datumam par iepriekšējo mēnesi.
6.4. Rēķini par nomu tiek piestādīti par katru mācību gada posmu no 1. septembra līdz 31. maijam.
6.5. Naudas iekasēšanu par ēdināšanas pakalpojumiem veic pats pakalpojuma sniedzējs, maksātājam izsniedzot pretī darījuma apliecinošu dokumentu. Samaksu par ēdināšanas pakalpojumu vasaras nometnēm sedz katras nometnes atbildīgā persona.
6.6. Par higiēnas prasību, sanitāro normu ievērošanu skolas virtuves un ēdamzāles  telpās atbild pakalpojuma sniedzējs.
7. Ēdināšanas pakalpojuma sniegšanai nepieciešamais tehniskais aprīkojums un trauki 
7.1. Iestāde ēdiena pagatavošanai saskaņā ar telpu nomas līgumu nodod Pretendentam nomas lietošanā telpas (virtuvi, palīgtelpas, ēdamzāli) un zemāk minēto virtuves aprīkojumu:
	Nr.p.k.
	Iekārtas nosaukums
	Skaits

	1.
	Nerūsējošā tērauda galds ar plauktu
	1

	2.
	Elektriskā plīts ar konvekcijas cepeškrāsni
	1

	3.
	Elektriskais netiešās apsildes katls no nerūsējošā tērauda
	1

	4.
	Planetārais miksers
	1

	5.
	Dārzeņu griezējs ar disku komplektu
	1

	6.
	Gaļas maļamā mašīna
	1

	7.
	Elektriskā panna ( apgāžama)
	1

	8.
	Trauku mazgājamā mašīna
	1

	9.
	Ledusskapji
	2

	10.
	Nerūsējošā tērauda saldētava
	1

	11.
	Elektroniskie galda svari no nerūsējošā tērauda
	1

	12.
	Planetārais putotājs ar tvertni
	1

	13.
	Nerūsējošā tērauda vanna 
	1

	14. 
	Sastatne ar 4 plauktiem no nerūsējošā tērauda
	1

	15. 
	Galds - skapis no nerūsējošā tērauda
	2

	16.
	Galds no nerūsējošā tērauda
	2

	17.
	Galds ar izlietni no nerūsējošā tērauda
	3

	18.
	Galds zem putotāja no nerūsējošā tērauda
	1

	19.
	Sastatne ar 5 plauktiem
	1

	20.
	Rati no nerūsējošā tērauda ar sliežu virzītājiem 6 trauku kasetēm
	1

	21.
	Rati no nerūsējošā tērauda ar 2 plauktiem 
	1



7.2. Izpildītājam ir jānodrošina visi nepieciešamie trauki ēdiena pagatavošanai un pasniegšanai:
7.2.1. zupai – 20  koplietošanas terīnes, 20 zupas kausi, 300 zupas šķīvji, 300 ēdamkarotes;
7.2.2. desertam – 300 saldā ēdiena trauki un 300 deserta karotes;
7.2.3. otrajam ēdienam – 20 koplietošanas bļodas, 300 šķīvji, 300 naži un 300 dakšiņas;
7.2.4. piedevām – 20 koplietošanas bļodas, 20 kausiņi;
7.2.5. salātiem – 20 salātu trauki, 20  karotes;
7.2.6. sulai, limonādei – 20 krūzes, 300 glāzes;
7.2.7. uz galdiem 20 salvešu trauki ar salvetēm;
7.2.8. Izpildītājam ir jānodrošina nepieciešamās iekārtas ēdiena pagatavošanai, kuras nepiedāvā Pasūtītājs;
7.2.9. nepieciešamie katli un bļodas ēdienu pagatavošanai, ievērojot ēdināmo skaitu un atbilstību PVD normatīvajiem aktiem.

